Národný informačný systém podpory výskumu a vývoja v SR   – prístup k elektronickým informačným zdrojom
NISPEZ

           

  	

Online Information Conference 2011
správa zo zahraničnej služobnej cesty 48/2011 a 49/2011

1. Účastník ZPC:

•	PhDr. Mária Žitňanská, odborný garant aktivity 1.1 NISPEZ, Námestník pre knižnično-informačnú činnosť CVTI SR, 
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.

•	Mgr. Michal Sliacky, odborný pracovník projektu NISPEZ,
Centrum vedecko-technických informácií SR, Lamačská cesta 8/A, 811 04 Bratislava,
aktívna znalosť – anglický jazyk.

2. Zahraničná pracovná cesta:

Miesto:		
Spojené kráľovstvo Veľkej Británie a Severného Írska
Grand Hall & Conference Centre, Olympia, Londýn
 
Termín a trvanie: 
28. november 2011 – 1. december 2011

Účel cesty:
Účasť na podujatí „Online Information Conference 2011“. Podujatie nezahŕňa účasť na odbornej konferencii, zahŕňa len účasť na bezplatnej časti – t.j. účasť na odborných seminároch a účasť na výstave o profesionálnych informačných zdrojoch.

Náklady na cestu hradí:
Všetky náklady spojené s účasťou na podujatí je možné 100% hradiť z projektu NISPEZ.

3. Rámcový program pobytu:

28. 11. 2011          	10.00 hod. 			odchod z Bratislavy (SK)
                              	13.00 hod. 	                    	príchod do Londýna (GB) 

29. 11. 2011        	9.30 hod. – 17.30 hod.	odborný program
29. 11. 2011        	18.00 hod. – 21.00 hod	pracovné stretnutie (s Thomson Reuters)
30. 11. 2011		9.30 hod. – 17.30 hod.	odborný program

30. 11. 2011        	18.30 hod. – 21.00 hod	pracovné stretnutie (s Emerald Publishing)

1. 12. 2011		6.30 hod.			odchod z Londýna (GB)
			10.00 hod.			príchod do Bratislavy (SK)

4. Stručný priebeh rokovaní:

Online Information 2011 je celosvetový stretnutie, ktoré sa viaže na vydavateľský, distribučný a informačný priemysel. Koná sa raz ročne, zúčastní sa ho viac než 9000 návštevníkov z celého sveta, svoje produkty a služby vystavuje viac než 200 firiem a spoločností pôsobiacich na v segmente profesionálnych elektronických informačných zdrojov. Objektívne ho možno považovať za najvýznamnejšie podujatie svojho druhu v Európe.

Štruktúra podujatia je nasledovná, jednotlivé akcie sa konali paralelne v Olympia Conference Centre:

•	Za najvýznamnejšiu časť Online Information je však považovaná Online Information Conference.  Účastníci tejto ZPC sa však (v rámci šetrenia finančných prostriedkov) konferencie nezúčastnili, ich účasť sa sústredila výstavnú časť a návštevu odborných seminárov za meraných na najnovšie  poznatky a trendy v tejto oblasti.

•	Veľkým bonusom  tohto podujatia je program odborných seminárov, ktoré sa konajú paralelne. Tematické zamerania seminárov možno zaradiť do niekoľkých hlavných okruhov. Tie zahŕňajú všetky súčasné aspekty elektronických informačných zdrojov:

Presné názvy prednášok, ich autorov ako aj ich harmonogram, možno nájsť na:

o	1. deň – http://www.online-information.co.uk/visiting/seminars-by-day.html?day=120
o	2. deň – http://www.online-information.co.uk/visiting/seminars-by-day.html?day=125
o	3. deň – http://www.online-information.co.uk/visiting/seminars-by-day.html?day=126

•	Okrem konferencie a seminárov bola súčasťou podujatia a výstava firiem vydavateľského, distribučného a informačného priemyslu.
Tematické zameranie vystavovateľov a ich produktov možno zhrnúť do 6 okruhov:
 
o	Content Management – rieši témy ako podnikový alebo webový content management, SEO, klasifikácie a taxonómie, obsahové zameranie, digitálne spracovanie, riadenie, spoluprácu, intranet, portálové riešenia  web design a pod.
o	Riešenia pre vyhľadávanie – táto sekcia pokrýva témy odkazujúce na najnovšie vývojové trendy v vo vyhľadávaní, zahŕňajúc riešenia pre textovú analýzu, konkurenčné spravodajstvo, taxonómie a ontológie a ich manažment a sémantický web.
o	Sociálne médiá – pokrývajú témy odkazujúce na sociálne médiá, online komunity, nástroje pre kolaboráciu a spoluprácu – najmä pri publikovaní vedeckých obsahov, ďalej sémantický web, RSS kanály, blogy, wikis a portály ako také. Toto ponúka šancu objaviť nové modely komunikácie a podpory VaV a riešenia presne šité na mieru. 
o	Riešenia pre elektronické publikovanie – patria medzi najvyťaženejšie a najrýchlejšie odvetvie informačného priemyslu. Sem možno zahrnúť spoločnosti publikujúce e-knihy, e-časopisy, XML príbuzné produkty, alebo nástroje pre správu a riadenie digitálnych zbierok a nástroje pre migráciu dát a pod.,    
o	Content Resources – pokrýva témy blízke e-zdrojom, obchod a podnikanie, legislatívne a právne informácie a tzv. STM informácie (veda, technika a medicína), 
o	Manažment knižníc – pokrýva témy ako sú knižnično-informačné systémy, bezpečnosť systémov, RFID a široké spektrum ďalších tematicky blízkych produktov.

Účastníci tejto ZPC sa jednotlivých seminárov a stánkov na výstave zúčastňovali podľa vlastného uváženia a profesijného záujmu.  

Určenie podujatia: 

Online Information Conference 2011 je podujatie určené pre odborných pracovníkov a manažérov vedeckých, akademických, ale aj verejných knižníc, pre vydavateľov elektronického vedeckého obsahu, pre IT firmy, ktoré tvoria riešenia pre informačné inštitúcie, pre vedecko-výskumných pracovníkov, VŠ pedagógov, študentov a špecialistov v oblasti IKT a pod. 

Organizačný a programový výbor podujatia: 

Podujatie organizuje spoločnosť Incisive Media. Viac, viď: 
http://www.online-information.co.uk/online2011/information/contact.html

5. Odporúčané závery a význam účasti:
Význam účasti odborných pracovníkov projektu NISPEZ na podujatí „Online Information Conference 2011“ možno vidieť v niekoľkých rovinách:
 
•	Jednou je neustála potreba, dopĺňania a rozširovania si poznatkov v oblasti elektronických informačných zdrojov ich  spracovanie, sprístupňovania a distribúcie digitálnych dokumentov, obsahov, manažmentu a publikovania vedeckého obsahu. Pre odborných pracovníkov pracujúcich so sprístupňovaním e-zdrojov je potrebné poznať problematiku vzniku, uchovávania a sprístupňovania e-zdrojov v čo najširších súvislostiach. Je potrebné byť informovaný o novinkách, ktoré každoročne predstavujú vydavatelia vedeckého obsahu, o tom, ako skúsenosti má s e-zdrojmi akademická obec, o tom, aké sú novinky a trendy pre oblasť hodnotenia vedy a výskumu, o tom, akým vývojom sa uberajú systémy pre vyhľadávanie informácií a kam až pokročili nadstavbové nástroje, ktoré sa snažia stále viac a viac uľahčiť používateľom akúkoľvek prácu s EIZ. Súčasťou takého prezentácií sú aj ukážky nových technológií, platforiem pre využívanie databáz, informácie o stratégiách a postupoch vyhotovovania  rešerší, vyhľadávania informácií atď.

•	V ďalšom rade má účasť na konferencii aj sociálny rozmer, ktorý ponúka nevšednú príležitosť pre stretnutie sa a komunikáciu s množstvom odborníkov a informačných pracovníkov pracujúcich s EIZ, získaní nových – aktuálnych informácií pre oblasť e-zdrojov, podelení sa so skúsenosťami, poznatkami a pod.
 
•	Taktiež je to príležitosť pre neformálne stretnutia s dodávateľmi EIZ projektu NISPEZ; stretnutia s obchodnými zástupcami vydavateľov elektronického obsahu, producentmi databáz ako napr. Thomson Reuters, Proquest, EBSCO, Wiley, Knovel, a pod.

•	Účasť na odbernej výstave je príležitosťou na množstvo priamych stretnutí so zástupcami veľkých svetových vydavateľov produkujúcich vedecký obsah ako napr. Elsevier, Willey, Springer, Oxford a mnoho ďalších, rozsah ponúkaných služieb, veľkosť zastúpenia dáva pohľad aj na to kto je momentálne lídrom v danej oblasti

•	Možnosť účasti na odborných prednáškach v rámci odborných seminárov zameraných na problematiku najnovších možností využívania a prístupu k informáciám. Semináre predstavujú príležitosť pre získavania poznatkov menej formálnymi a viac osobnejšími spôsobmi. Menší počet účastníkov zaručuje, že ostáva aj priestor na diskusiu, otázky a pod. Semináre sú vlastne zamerané aj na podrobnejšiu prezentáciu jednotlivých ponúkaných produktov.

7. Osobitne vyhodnotený očakávaný prínos ZPC:

Získanie najnovších poznatkov z oblasti elektronických informačných zdrojov (EIZ) účasťou na odborných seminároch a firemných výstavách. Zároveň ide o podujatie, na ktorom sa pravidelne zúčastňujú zástupcovia konzorciálnych nákupov EIZ aj z regiónu EÚ, v ktorom pôsobia aj dodávatelia EIZ NISPEZ (Thomson Reuters, EBSCO, AiB).
Podujatie ponúka priestor osobných stretnutí a diskusií – jednak s dodávateľmi EIZ projektu NISPEZ, ale aj so všetkými vydavateľmi týchto EIZ, zároveň aj so zástupcami konzorcií z iných krajín. Účasť odborného garanta aktivity 1.1 projektu NISPEZ spolu s odborným pracovníkom  možno považovať za vhodnú. 
CVTI SR ako riešiteľ projektu NISPEZ považuje hodnotenie efektívnosti využívania EIZ za ťažiskovú etapu projektu. Stretnutia s vydavateľmi a dodávateľmi EIZ môžu napomôcť odborným riešiteľom projektu získať podklady a vedomosti pre rozhodnutia ako ďalej optimalizovať portfólio EIZ, resp. ho prehodnotiť, navrhnúť zmeny, napr. zmeny skladby oprávnených používateľov a pod.
Dôležitým momentom účasti je aj získanie nového pohľadu na publicitu EIZ a spôsoby ich prezentácie – vydavateľstvá majú dlhoročné skúsenosti s publicitou svojich produktov – EIZ.

8. Spôsob zverejnenia výsledkov ZPC, prenos získaných informácií:

Táto správa zo ZPC bude zverejnená na intranete CVTI SR v sekcii správ zo služobných ciest ako aj na webovej stránke Ministerstva školstva, vedy, výskumu a športu SR http://www.minedu.sk/.

9. Pracovné stretnutia počas podujatia:

Téma: Novinky v portfóliu elektronických informačných zdrojov a nástrojov pre objavovanie a správu vedeckých obsahov z produkcie spoločnosti EBSCO Information Services.
 
Účastníci stretnutia za CVTI SR: PhDr. Mária Žitňanská, Mgr. Michal Sliacky.
Účastníci stretnutia za EBSOC: Marina Milovanovic.

Téma: Koordinácia a centralizácia prístupu k EIZ na Slovensku, skúsenosti s riadením a hodnotením využívania EIZ – či už na inštitucionálnej alebo národnej úrovni, praktické skúsenosti s poskytovaním služieb prístupu k databázam platformy Web of Knowledge a ich využívaním používateľmi z radov VaV na Slovensku.
Predstaviteľa Thomson Reuters, pána Shahrooz Sharifrazy téma zaujala a prejavil záujem osobne navštíviť CVTI SR a dozvedieť sa viac podrobností o tom, ako sa na Slovensku rieši centralizovaný prístupu k EIZ na národnej úrovni.
 
Účastníci stretnutia za CVTI SR: PhDr. Mária Žitňanská, Mgr. Michal Sliacky.
Účastníci stretnutia za Thomson Reuters: Shahrooz Sharifrazy, Scientific and Scholary Research Thomson Reuters.

Téma: Novinky v portfóliu elektronických informačných zdrojov – najmä zmeny platforiem,  používateľského rozhrania a možností vyhľadávania databáz Knovel Library a ProQuest Central.
Otázky týkajúce sa prezentácií týchto noviniek a ich publicity v inštitúciách zapojených do projektu NISPEZ pre rok 2012.

Účastníci stretnutia za CVTI SR: PhDr. Mária Žitňanská, Mgr. Michal Sliacky
Účastníci stretnutia za Albertina icome Bratislava s.r.o.: Marika Marková

Téma: Poslanie, úlohy a hlavná náplň neziskovej organizácie s celosvetovou pôsobnosťou – EIFL (Access to Knowledge for Education, Learning and Research) s dôrazom na témy týkajúce sa manažmentu a riadenia centralizovaných prístupov (resp. konzorcií) na nákup prístupov k EIZ, licenčná politika, legislatívne a práve otázky s tým spojené. Otázky možností zapojenia Slovenska do tejto organizácie.
 
Účastníci stretnutia za CVTI SR: PhDr. Mária Žitňanská, Mgr. Michal Sliacky
Účastníci stretnutia za EIFL: Susanna Lob (EIFL – Licencing Programme Manager).

Téma: Koordinácia a centralizácia prístupu k EIZ na Slovensku, skúsenosti s riadením a hodnotením využívania EIZ – či už na inštitucionálnej alebo národnej úrovni, praktické skúsenosti s poskytovaním služieb prístupu k EIZ a ich využívaním používateľmi z radov VaV na Slovensku. Porovnanie so Slovinskom.

Účastníci stretnutia za CVTI SR: PhDr. Mária Žitňanská, Mgr. Michal Sliacky
Účastníci stretnutia za National and University Library of Slovenia: Karmen Štular Sotošek, M. A. (manažérka EIZ a digitalizácie).

Téma: Novinky v portfóliu elektronických informačných zdrojov u vydavateľa Emerald Group Publishing a možnosti centralizovaného zabezpečenie prístupov k nim pre inštitúcie VaV na Slovensku. 

Účastníci stretnutia za CVTI SR: PhDr. Mária Žitňanská, Mgr. Michal Sliacky
Účastníci stretnutia za Emerald Group Publishing: Marcin Dembowski – Business Manager - Eastern Europe, Russia & CIS Countries 
Dan Scott Senior Vice President - Europe, Russia & CIS

Súhlasím so zverejnením správy na internete
Správu vypracovali: Žitňanská, Sliacky
Dátum: 6. december 2011

Podpisy účastníkov služobnej cesty:

PhDr. Mária Žitňanská 		..............................................

Mgr. Michal Sliacky	 		..............................................

Správu zo ZPC schválil:

prof. RNDr. Ján Turňa, CSc. 		..............................................